Etter et høyspent diplomatisk forløp, hvor den svenske statsminister Thorbjörn Fälldin gav ordre til å «holde grensen» i tilfelle av at Sovjetunionen skulle forsøke å berge ubåten, eller at ubåten skulle forsøke å unnslippe, ble ubåten berget av svenske fartøyer den 5. november. Ubåten ble buksert til internasjonalt farvann og overgitt til den sovjetiske flåte dagen etter.